钦定古今图书集成/明伦汇编/氏族典/第602卷 > 夏侯峤
## 钦定古今图书集成/明伦汇编/氏族典/第602卷 > 夏侯峤

按《宋史夏侯峤传》：“峤字峻极，幼好学，弱冠以词赋称。
太平兴国初，举进士甲科，累迁右赞善大夫，从征太
原，督刍粮于河朔，拜监察御史，通判兴元府。雍熙二
年，改左补阙，直史馆。真宗在襄邸，召入为翊善。及嗣
位，拜枢密院副使。咸平二年，命峤为翰林侍读学士。
江浙饥，命为巡抚使。所过疏理刑讼，存问耆老，务从”
宽简。使还，采病民二十馀事上之，亟诏厘革。峤善鼓
琴，好读《庄》、老书，淳厚谨慎，居官无过失，留意养生。少
疾。景德元年五月卒，年七十二。诏赠兵部尚书。